Bosing event
బాక్సింగ్‌లో భారత్‌కు ఐదు స్వర్ణాలు
న్యూఢిల్లీ: భారత బాక్సర్లు పసిడి పంట పండించారు. చెక్‌ రిపబ్లిక్‌లో జరిగిన 48వ గ్రాండ్‌ ఫ్రీ ఉస్తీ నద్‌ లబెమ్‌ టోర్నీలో ఐదు స్వర్ణాలు, రెండు రజతాలు, ఒక కాంస్యం సాధించారు. ప్రపంచ ఛాంపియన్‌ షిప్స్‌ కాంస్య విజేత శివ థాఫ 60కిలోల విభాగంలో, కామన్‌వెల్త్‌ స్వర్ణ విజేత మనోజ్‌ కుమార్‌ 69 కిలోల విభాగంలో, అమిత్‌ పంగల్‌ 52కిలోల విభాగంలో, గౌరవ్‌ బిధురి 56కిలోల విభాగంలో, సతీశ్‌ కుమార్‌ 91కిలోల విభాగంలో బంగారు పతకాలు కైవసం చేసుకున్నారు. కవిందర్‌ బిష్ఠ్‌ 52కిలోల విభాగంలో, మనీశ్‌ పన్వర్‌ 81కిలోల విభాగంలో రజత పతకాలు సాధించారు. సుమిత్‌ సంగ్వాన్‌ 91కిలోల విభాగంలో కాంస్యం కైవసం చేసుకున్నారు. శివ ధాఫ ఫైనల్‌ పోరులో స్లొవేకియా బాక్సర్‌ ఫిలిప్‌ మెస్‌జరాస్‌ను 5-0 తేడాతో చిత్తుచేశారు. మనోజ్‌ కుమార్‌ సైతం 5-0తేడాతో స్థానిక ఆటగాడు డేవిడ్‌ కొత్రక్‌ను చిత్తు చేశాడు. పతకాలు సాధించడం పట్ల కేంద్ర క్రీడల మంత్రి విజ§్‌ు గోయల్‌ విజేతలను అభినందించారు.